**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ : 20757**

 **Λιβαδειά 4/11/2021**

**ΑΠΟΣΠΑΣΜΑ**

Από το πρακτικό της αριθμ.2021-21ης Τακτικής ΜΕΙΚΤΗΣ Συνεδρίασης –

του Δημοτικού Συμβουλίου Λεβαδέων

Αριθμός απόφασης  **102**

**ΘΕΜΑ: Άσκηση αίτησης αναθεώρησης ενώπιον της ΡΑΕ και αίτηση ακύρωσης ενώπιον του Διοικητικού Εφετείου σχετικά με την εγκατάσταση δυο ανεμογεννητριών στην περιοχή Ξεροβούνι–Τζάρα του Ελικώνα**

Στη Λιβαδειά σήμερα την 29η Οκτωβρίου 2021, ημέρα Παρασκευή και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήν:

**α)** των διατάξεων του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**

**β)** των διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **20205/25-10-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος  |
|  |  Μητάς Αλέξανδρος | 2 | Φορτώσης Αθανάσιος |
|  | Τσεσμετζής Εμμανουήλ | 3 | Κοτσικώνας Επαμεινώνδας  |
|  | Δήμου Ιωάννης  | 4 | Τσιφής Δημήτριος |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος  | 6 | Πλιακοστάμος Κων/νος |
|  | Νταντούμη Ιωάννα  | 7 | Χέβα Αθανασία (Νάνσυ |
|  | Καράβα Χρυσοβαλάντου Βασιλική (Βάλια)  | 8  | Τουμαράς Βασίλειος |
|  | Μερτζάνης Κων/νος  | 9  | Σπυρόπουλος Δημοσθένης |
|  |  Γιαννακόπουλος Βρασίδας  |   |  |
|  | Σαγιάννης Μιχαήλ  |   |   |
|  | Πούλου Γιώτα |  | Οι οποίοι δεν παρευρέθησαν αν και κλήθηκαν νόμιμα |
|  | Γαλανός Κων/νος ( Απών στο 10ο ΘΗΔ) |   |  |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  | Τζουβάρας Νικόλαος  |  |  |
|  | Παπαϊωάννου Λουκάς  |  |  |
|  | Πούλος Ευάγγελος |  |  |
|  | Αρκουμάνης Πέτρος |   |  |
|  | Μπράλιος Νικόλαος  |  |  |
|  | Γερονικολού Λαμπρινή Απούσα από 1-10ο ΘΗΔ |  |  |

|  |  |  |  |
| --- | --- | --- | --- |
|  | Αλεξίου Λουκάς |  |  |
|  | Καραμάνης Δημήτριος ( Απών στο 10ο ΘΗΔ) |  |  |
|  | Κατής Χαράλαμπος |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 10Ο θέμα της ημερήσιας διάταξης ο Πρόεδρος έθεσε υπόψη των μελών του Δημοτικού Συμβουλίου *,*  την επιστολή που απηύθυνε προς τα μέλη του Δημοτικού Συμβουλίου ο Σύλλογος Ελικωνίων με την οποία ζητά σε συνέχεια της 62/2021 Απόφασης του Δημοτικού Συμβουλίου του Δήμου Λεβαδέων τη συμπαράταξη του Δήμου με τους κατοίκους και συλλόγους της περιοχής,να αιτηθεί μαζί με το σύλλογο ο Δήμος Λεβαδέων την προσφυγή και τη συνδρομή του Δήμου στα έξοδα άσκησης ενεργειών προκειμένου να αμφισβητηθεί η βεβαίωση παραγωγού ΑΣΠΗΕ Ξεροβούνι-Τζάρα της εταιρείας «GLOBAL WIND ENERGY ΙΚΕ» με άσκηση αίτησης αναθεώρησης ενώπιον της Ρυθμιστικής Αρχής Ενέργειας εντός προθεσμίας 30 ημερών (καταληκτική ημερομηνία 8/11/2021) και στη συνέχεια με αίτηση ακύρωσης ενώπιον του Διοικητικού Εφετείου Αθηνών.

Στη συνέχεια ο Πρόεδρος έδωσε το λόγο στην Πρόεδρο του Συλλόγου Ελικωνίων κα Χρύσα Καντά προκειμένου να αναπτύξει το θέμα :

*Στις 8/10/2021 έλαβε βεβαίωση παραγωγού (άδεια παραγωγής) ο ΑΣΠΗΕ Ξεροβούνι-Τζάρα της εταιρείας «GLOBAL WIND ENERGY ΙΚΕ». Πρόκειται για 2 τεράστιες ανεμογεννήτριες (ύψος πυλώνα 90 μ. και διάμετρος δρομέα 136 μ.) οι οποίες σχεδιάζεται να τοποθετηθούν βόρεια του Ελικώνα σε απόσταση μόλις 1,8 χλμ και 3 χλμ περίπου από τα όρια του οικισμού. Η οπτική βεβήλωση του χωριού είναι δεδομένη και από τις δύο αυτές ανεμογεννήτριες. Ο Ελικώνας, σύμφωνα με το ΓΠΣ της Δημοτικής Ενότητας Λεβαδέων είναι ένας Τουριστικός, Αξιόλογος, Δυναμικός, Συνεκτικός και Μικρός οικισμός, οποίος προτείνεται να χαρακτηριστεί παραδοσιακός (ΦΕΚ 366ΑΑΠ/18-10-2013 σελ. 4545). Η χωροθέτηση των δύο αυτών ανεμογεννητριών ακυρώνουν την όποια προοπτική ήπιας και βιώσιμης ανάπτυξης του Ελικώνα. Πέραν της οπτικής βεβήλωσης του οικισμού, η εγκατάσταση των ανεμογεννητριών θα οδηγήσει σε κοπή δέντρων και σε διατάραξη του φυσικού περιβάλλοντος του όρους Ελικώνα στις θέσεις Ξεροβούβι-Τζάρα όπου χωροθετείται, μάλιστα σε υψόμετρο άνω των 800 μ. που σύμφωνα με τη νομολογία του ΣτΕ δεν επιτρέπονται τέτοιου είδους επεμβάσεις.*

*Πρέπει**να αμφισβητηθεί η βεβαίωση παραγωγού αυτή καταρχάς με άσκηση αίτησης αναθεώρησης ενώπιον της Ρυθμιστικής Αρχής Ενέργειας εντός προθεσμίας 30 ημερών (καταληκτική ημερομηνία 8/11/2021) και στη συνέχεια με αίτηση ακύρωσης ενώπιον του Διοικητικού Εφετείου Αθηνών.*

*Σε συνέχεια της 62/2021 Απόφασης του Δημοτικού Συμβουλίου του Δήμου Λεβαδέων ζητάμε τη συμπαράταξη του Δήμου με τους κατοίκους και συλλόγους της περιοχής, Να αιτηθεί μαζί μας ο Δήμος Λεβαδέων την προσφυγή( όπως και στη Μεγάλη Λούτσα) και τη συνδρομή του Δήμου στα έξοδα άσκησης των ανωτέρω ενεργειών.*

*Το κόστος των ενεργειών είναι 500-650€ για την σύνταξη και κατάθεση της αίτησης αναθεώρησης και της αίτησης ακύρωσης και 500€ για την εκδίκαση.*

*Επειδή είναι μικρό το έργο δεν θα βγει ΑΕΠΟ ούτε θα συνταχθεί ΜΠΕ ούτε θα γίνει νέα διαβούλευση. Θα εκδοθεί όμως απόφαση υπαγωγής σε πρότυπες δεσμεύσεις που επίσης μπορεί να προσβληθεί στα δικαστήρια.*

*Θεωρητικά, θα μπορούσαμε να περιμένουμε μέχρι να βγει αυτή η πράξη, και νομικά ίσως είναι το σωστότερο. Αλλά προσβάλλοντας την άδεια παραγωγής δηλώνουμε εξαρχής ότι υπάρχει τοπική αντίδραση και ότι το έργο θα μας βρει αντιμέτωπους και επίσης ποια είναι τα επιχειρήματα μας. (Οπότε η προσβολή της άδειας παραγωγής είναι περισσότερο πολιτική ενέργεια).*

Λαμβάνοντας το λόγο ο κ. Δήμαρχος είπε ότι είμαστε θετικοί στην άσκηση κάθε νόμιμου δικαιώματος κατόπιν συνεννόησης του δικηγόρου που θα αναλάβει την υπόθεση με τη νομική σύμβουλο του Δήμου, προκειμένου να αμφισβητηθεί η βεβαίωση παραγωγού αυτή καταρχάς με άσκηση αίτησης αναθεώρησης ενώπιον της Ρυθμιστικής Αρχής Ενέργειας και στη συνέχεια με αίτηση ακύρωσης ενώπιον του Διοικητικού Εφετείου Αθηνών .Ο Δήμος θα αναλάβει το κόστος της νομικής διαδικασίας .

Όλες οι παρατάξεις δια των εκπροσώπων συμφώνησαν με την εισήγηση του Δημάρχου

 Στο σημείο αυτό αποχώρησαν οι δημοτικοί σύμβουλοι κ.κ. Γαλανός Κων/νος και Καραμάνης Δημήτριος.

 Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* την υπ αριθμ. 62/2021 Απόφαση του Δημοτικού Συμβουλίου
* την επιστολή του συλλόγου Ελικωνιών που είχε αποσταλεί ηλεκτρονικά σε όλα τα μέλη του Δ.Σ.
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης και στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

Ο Δήμος να ασκήσει μαζί με το Σύλλογο Ελικωνίων αίτηση αναθεώρησης ενώπιον της Ρυθμιστικής Αρχής Ενέργειας, προκειμένου να αμφισβητηθεί η βεβαίωση παραγωγού (άδεια παραγωγής) ΑΣΠΗΕ Ξεροβούνι-Τζάρα της εταιρείας «GLOBAL WIND ENERGY ΙΚΕ και στην συνέχεια αίτηση ακύρωσης ενώπιον του Διοικητικού Εφετείου Αθηνών, με σκοπό να διαφυλάξει και να προστατέψει το περιβάλλον από τις καταστροφικές συνέπειες της εγκατάστασης των ανεμογεννητριών στην περιοχή του Ελικώνα .

**Η απόφαση πήρε τον αριθμό 102**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος |  Λιβαδειά αυθημερόν  |
| 2 |  | Τσεσμετζής Εμμανουήλ |  Ο Δήμαρχος Λεβαδέων |
| 3 |  | Δήμου Ιωάννης  |  |
| 4 |  | Αποστόλου Ιωάννης |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος  |   |
| 6 |  | Νταντούμη Ιωάννα  |  |
| 7 |  | Καράβα Χρυσοβαλάντου Βασιλική (Βάλια)  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Καπλάνης Κων/νος  |  |
| 13 |  | Τόλιας Δημήτριος  |  |
| 14 |  | Τζουβάρας Νικόλαος  |  |
| 15 |  | Παπαϊωάννου Λουκάς  |  |
| 16 |  | Πούλος Ευάγγελος |  |
| 17 |  | Αρκουμάνης Πέτρος |  |
| 18 |  | Μπράλιος Νικόλαος  |  |
| 19 |  | Αλεξίου Λουκάς |  |
| 20 |  | Τζουβάρας Νικόλαος  |  |
| 21 |  |  Κατής Χαράλαμπος  |  |